Gabriella Cilmi

Gabriella Lucia Cilmi (født 10. oktober 1991 i Melbourne-forstaden Dandenong) er en australsk sanger og låtskriver. Med debutsingelen Sweet About Me, utgitt i mars 2008, ble hun den yngste artisten som har toppet de australske hitlistene.

Cilmi bor med sine foreldre Paula og Joe (som stammer fra Calabria, Italia) og broren Joseph. Hun var elev ved Sacred Heart Girls' College, men fortsetter nå utdannelsen via korrespondanse.

I tidlig alder fikk hun interesse for et bredt spekter av musikkstiler, deriblant Nina Simone, Led Zeppelin, Janis Joplin, Sweet, T. Rex og Cat Stevens. Til tross for sitt sangtalent, ble hun fortalt at hun manglet den nødvendige disiplinen til å fremme en sangkarriere. På denne tiden sang hun med et band og fremførte coverversjoner av Led Zeppelin, Jet, Silverchair og andre. Hun spilte inn originale sanger med låtskriverne Barbara og Adrian Hannan fra The SongStore.

I 2004 fanget hun oppmerksomheten til Michael Parisi, en plateselskapsjef fra Warner Music, mens hun fremførte Rolling Stones-låten «Jumping Jack Flash», en festival i Melbourne. I en alder av tretten år reiste Cilmi til USA samt Storbritannia ledsaget av Adrian Hannan og ble tilbudt fire større avtaler i USA. Hun underskrev til slutt en kontrakt med Island Records i Storbritannia i 2004.

31. mars 2008 ble Cilmis album Lessons to Be Learned utgitt i Storbritannia. Det ble skrevet og innspilt med produksjonsteamet Xenomania.

I juli 2008 ble hennes andre single, Save the Lies, utgitt i Storbritannia.

 Nominasjoner og Awards 
 År Type Award Resultat 2008 ARIA Awards Størst gjennombrudd: Singel Vant 2008 ARIA Awards Størst gjennombrudd: Album Vant 2008 ARIA Awards Høyest antall solgte singel Vant 2008 ARIA Awards Beste pop-utgivelse Vant 2008 ARIA Awards Beste kvinnelige artist Vant 2008 ARIA Awards Beste singel 2008 Vant 2008 Q Awards Breakthrough Artist Nominert

 Referanser 

 Eksterne lenker 




 Offisiell hjemmeside (på engelsk)
 Kulturo.no – Anmeldelse av Gabriella Cilmis Lessons to Be Learned)

Kategori:Australske sangere
Kategori:Personer fra Melbourne